Folketing
2011-10-06

Vi har jo tal. Det er selvfølgelig sjovt nok at have den her debat, men vi har jo tal fra eksperter, fra folk, der arbejder og knokler i deres fritid og i deres organisationer for at hjælpe Danmarks fattigste familier. De siger faktisk, at familierne er på et niveau nu, som er så lavt, at det ikke engang kan lade sig gøre at få et ordentlig sundt måltid mad. Derfor synes jeg ikke, at det giver mening at fortælle om, hvad en lagkage så koster fremover. Altså, for de familie her handler det ikke om, at de skal leve af lagkager eller flødeskum. Det handler om, at de skal have en hverdag til at fungere, hvor der er råd til både huslejen og til at give børnene en flyverdragt og råd til at kunne fastholde, at man har en plads i fællesskabet. Det er det, hr. Simon Emil Ammitzbøll nok har svært ved at forstå, altså at det nye flertal er meget optaget af fællesskabet, nemlig at man skal være en del af fællesskabet, ikke at man skal fryses ud, fordi man har haft en svær start i livet. Det er det, vi vil gøre op med.